**Ministru kabineta noteikumu projekta „Grozījumi Ministru kabineta 2015. gada 29. septembra noteikumos Nr. 542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamus objektus un veic to uzskaiti”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par aviāciju” 113.2 panta otrā un trešā daļa,  113.3 panta otrā un trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Analizējot pēdējos gados Latvijā notikušās militārās mācības un ņemot vērā Nacionālo bruņoto spēku attīstības plānus, Aizsardzības ministrija ir konstatējusi nepieciešamību pilnveidot normatīvos aktus, kas noteiktu Nacionālo bruņoto spēku militārās aviācijas poligonu drošu ekspluatāciju.  Aizsardzības ministrijas valdījumā un turējumā šobrīd atrodas dažāda militārā infrastruktūra, kurā regulāri notiek militārās mācības, kas saistītas ar gaisa telpas izmantošanu virs šīs infrastruktūras. Tā, piemēram, šobrīd Šķēdes militārās aviācijas poligons tiek izmantots pretgaisa aizsardzības mācībām. Bez Nacionālajiem bruņotajiem spēkiem militāros poligonus kopēju militāro mācību laikā regulāri izmanto arī citu Ziemeļatlantijas līguma organizācijas (turpmāk – NATO) un Eiropas Savienības (turpmāk – ES) valstu bruņotie spēki, jo tie ir vienīgie pretgaisa aizsardzības un tuvā gaisa atbalsta militārie poligoni Baltijas reģionā. Ja Latvijā nebūs pretgaisa aizsardzības šaušanas militārā poligona, Nacionālie bruņotie spēki (un šeit atrodošas ārvalstu bruņoto spēku vienības) nevarēs uzturēt un nodrošināt valsts pretgaisa aizsardzības spējas. Tas samazina Latvijā atrodošos ārvalstu bruņoto spēku kvalifikāciju, kā arī Nacionāliem bruņotajiem spēkiem būs jāmeklē pretgaisa aizsardzības mācību iespējas ārvalstīs (tērējot ievērojamus valsts budžeta līdzekļus kaujas tehniskas transportēšanai un ārvalstu poligonu izmantošanai).  Pretgaisa aizsardzības mācību laikā militārie gaisa kuģi veic taktiskus lidojumus nelielā augstumā virs militārajiem poligoniem, kalpojot par mērķi pretgaisa aizsardzības ieročiem, kas atrodas uz zemes. Līdz ar to lielizmēra potenciāli bīstamu objektu vai citu gaisa kuģu lidojumus traucējošu, potenciāli bīstamu objektu būvēšana militāro poligonu tuvumā tieši ietekmē aviācijas drošību – tā var paralizēt aviācijas darbību (padarīt neiespējamu gaisa kuģu nolaišanos nepieciešamajos augstumos).  Lai varētu norisināties droša pretgaisa aizsardzības šaušana ir nepieciešama attiecīga (šķēršļiem (pielikumos noteikta apjoma būvju un ierīču) brīva) sauszemes, jūras un gaisa telpa. Līdz šim Nacionālo bruņoto spēku pretgaisa aizsardzības mācības ir norisinājušās tikai Šķēdes militārās aviācijas poligonā (Šķēdes apkārtnes teritoriju, kurā notiek militārās mācības). Taču līdz ar vēja parku attīstības un ierosinājumu ogļūdeņražu izpētes un ieguves licences laukuma noteikšanai Šķēdes apkārtnē un Liepājas ostas un piekrastes attīstības plāniem (Šķēdes militārās aviācijas poligons netika iekļauts Ministru kabineta 2015. gada 29. septembra noteikumu Nr. 542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamus objektus un veic to uzskaiti” (VSS-20), jo par to netika panākta vienošanās ar Satiksmes ministriju un Liepājas pašvaldību) Aizsardzības ministrija piedāvā veidot alternatīvu militārās aviācijas poligonu, kas atrastos Jūrmalciemā.  Izvērtējot alternatīvas vietas Šķēdes militārās aviācijas poligona izveidei, Jūrmalciems tika atzīts par vispiemērotāko, veicot analīzi, kas tika balstīta uz šādiem kritērijiem:   * Ir iespējams izveidot pretgaisa aizsardzības mācību šaušanai nepieciešamos sauszemes, jūras un gaisa telpas parametrus (t.sk. gaisa operāciju un ieroču darbības zonas drošību), minimāli ietekmējot jūras un gaisa telpas privātos un komerciālos lietotājus (neietekmējot Liepājas ostas un Liepājas lidostas darbību, kā arī neskarot peldlīdzekļu un gaisa kuģu komerciālos un tranzīta maršrutus). * Plānotā poligona un tā apkārtnē nepastāv augstas celtnes, gaismas avoti, vai citas iekārtas un būves, kas apdraudētu militāro lidaparātu darbību zemos augstumos (aviācijas drošības aspekts). Papes dabas parka normatīvais regulējums jau šobrīd paredz dažādus ierobežojumus attiecībā uz dažāda rakstura būvēm un iekārtām dabas parka teritorijā. * Plānotā poligona sauszemes teritorija atrodas pie jūras un ir piemērota pretgaisa aizsardzības mācību drošas šaušanas pozīcijai –virzienā no kāpām (piekrastes) uz jūru neatrodas koki vai citi dabiski vai mākslīgi šķēršļi, kas varētu ietekmēt šaušanas drošību. Plānotā poligona sauszemes teritorijas apkārtne ir neapdzīvota vai maz apdzīvota, kas atbilsts pretgaisa šaušanas drošības risku novērtējumam. Tā pat arī plānotā poligona sauszemes teritorijas apkārtnē ir degradēta vide – sagruvušas un pamestas PSRS armijas ēku drupas, kam nav ne tautsaimnieciskas ne kultūrvēsturiskas nozīmes. * Netālu no plānotā poligona sauszemes teritorijas jau atrodas NBS objekts (kadastra Nr. 6478019017), kas kalpos kā atbalsta bāze pretgaisa aizsardzības mācību organizēšanai. * Izvēlētā vieta un mācību laiki, negatīvi neietekmē, ne vides aizsardzības prasības, ne tautsaimniecības attīstību.   Attiecīgie kritēriji tika analizēti sanāksmēs ar Satiksmes ministriju, Ekonomikas ministriju, Valsts aģentūru „Civilās aviācijas aģentūra”, Valsts akciju sabiedrību „Latvijas Jūras administrācija”, Liepājas, Nīcas un Rucavas pašvaldībām. 2016.gada 26. septembrī un Vides aizsardzības un reģionālās attīstības ministriju, Dabas aizsardzības pārvaldi un Valsts vides dienestu 2016.gada 8.septembrī.  Aizsardzības ministrija ir izvērtējusi Ministru kabineta noteikumu projektu “Grozījumi Ministru kabineta 2015. gada 29. septembra noteikumos Nr. 542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamus objektus un veic to uzskaiti”” (VSS-100) atbilstību Aizsargjosla likuma, Ministru kabineta 2011. gada 20. septembra noteikumu Nr. 706 "Dabas parka "Pape" individuālie aizsardzības un izmantošanas noteikumi", Ministru kabineta 2011.gada 23. augusta noteikumos Nr.652 “Aizsargājamās jūras teritorijas “Nida–Pērkone” individuālie aizsardzības un izmantošanas noteikumi” un Ministru kabineta 2004.gada 8.aprīlī noteikumos Nr.273 “Dabas parka “Bernāti” individuālie aizsardzības un izmantošanas noteikumi” normatīvajam regulējumam un secinājusi, ka nav konstatējamas pretrunas ar tajos noteiktajiem aizliegumiem un ierobežojumiem.  Līdz ar to piedāvāto grozījumi Ministru kabineta 2015. gada 29. septembra noteikumu Nr. 542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamus objektus un veic to uzskaiti” nodrošinās pilnvērtīgu un drošu Jūrmalciema militārās aviācijas poligona izmantošanu atbilstoši tā militāri operacionālajiem uzdevumiem, tehniskajai uzbūvei un specifiskajai ģeogrāfiskās (reljefa) atrašanās vietai, paredzot poligona darbības zonā samērīgus speciālos nosacījumus. Šīs teritorijas platumu un tās speciālos nosacījumus paredzēts noteikt, pamatojoties uz likuma „Par aviāciju” 113.2 un 113.3 panta tiesisko regulējumu un saskaņā ar Nacionālo bruņoto spēku izvirzītajiem militārās aviācijas poligonu darbības kritērijiem.  Pamatojoties uz minētajām militārās aviācijas poligonu darbības pamatprasībām, tiek noteikti speciāli nosacījumi potenciāli bīstamu objektu būvēšanai, lai neapgrūtinātu vai ievērojami traucētu militārās aviācijas poligonu darbību.  Šādi speciālie nosacījumi militārās aviācijas poligona apkārtnē darbībām, kas var apdraudēt militārās aviācijas mācību drošību, tiek paredzēti saskaņā ar NATO militāro aviācijas poligonu standartizācijas līgumu (STANAG) drošības prasībām un pamatojoties uz Nacionālo bruņoto spēku militārās aviācijas poligonu drošas ekspluatācijas prasībām.  Militāro mācību aktīvās fāzes laikā militārās aviācijas poligonā tiek noteikti īslaicīgi/terminēti tiesiskie ierobežojumi, kā norobežota zona gaisa telpā un kuģošanas režīma ierobežojumi.  Attiecībā uz gaisa telpu Ministru kabineta 2016. gada 12. janvāra noteikumi Nr. 26 „Gaisa telpas pārvaldības kārtība, gaisa telpas struktūra un tās mainīšanas kārtība” nosaka, ka var veidot speciālus nosacījumus lidojumu zonai – noteiktu izmēru gaisa telpas daļai, kurā lidojumu veikšanai ir izvirzīti specifiski nosacījumi. Savukārt Ministru kabineta 2014. gada 19. augusta noteikumos Nr. 487 „Aeronavigācijas informācijas sagatavošanas un izplatīšanas kārtība” ir noteikta kārtība, kādā aeronavigācijas informācija sagatavojama un publicējama informatīvajā izdevumā “Aeronavigācijas informācijas publikācija” (AIP), kur ir publicētas ierobežotu lidojumu zonas militārās aviācijas poligona apkārtnē (t.sk. to platums un zemākie pieļaujamie militāro gaisa kuģu lidojuma augstumi), kas tiek aktivizētas mācību aktīvās fāzes laikā. AIP ir saistošs jebkuram gaisa telpas lietotājam. Projekta pieņemšanas gadījumā tādos pašos parametros balstīta gaisa telpa tiks izveidota Jūrmalciemā (tiks atcelta Šķēdes militārā aviācijas poligona gaisa telpa).  Savukārt attiecībā uz jūru, pamatojoties uz Jūrlietu pārvaldes un jūras drošības likumu un Ministru kabineta 2010. gada 21. decembra noteikumiem Nr. 1171 „Noteikumi par Latvijas ūdeņu izmantošanas kārtību un kuģošanas režīmu tajos”, valsts akciju sabiedrība “Latvijas Jūras administrācija” var noteikt kuģošanas režīma ierobežojumus jūrā. Militāro mācību rajonus jūrā pēc Nacionālo bruņoto spēku iesnieguma (saskaņā ar procedūru, kas noteikta 2007. gada 5. marta noteikumos par kuģošanas režīma izmaiņu ieviešanas kārtību Latvijas Republikas Jūras, Gaisa un Sauszemes spēku mācību laikā un ko parakstījusi Latvijas jūras administrācija un Nacionālie bruņotie spēki) apstiprina Latvijas jūras administrācija. Noteikumu projekts paredz, ka Jūrmalciema militārās aviācijas poligons tiks noteiks kā pastāvīgs militāro mācību rajons Valsts akciju sabiedrības “Latvijas Jūras administrācija” izdotajās navigācijas publikācijās. Šie valsts akciju sabiedrības “Latvijas Jūras administrācija” noteiktie kuģošanas režīma ierobežojumi poligonā dod iespēju to samērīgi un lietderīgi izmantot gan civilajai kuģošanai, gan militārajām vajadzībām. Militāro mācību laikā poligons tiek slēgts civilo kuģu satiksmei, taču laikā, kad nenotiek militārās mācības, tas ir atvērts civilajai kuģošanai. Proti, laikā, kad Jūrmalciema militārās aviācijas poligonā nenotiek Nacionālo bruņoto spēku mācības, kuģošana Jūrmalciema militārās aviācijas poligona jūras sadaļā noris saskaņā ar normatīvajiem aktiem par Latvijas ūdeņu izmantošanas kārtību un kuģošanas režīmu tajos. Projekta pieņemšanas gadījumā tiks atcelta un pretgaisa aizsardzības šaušanas mācību vajadzībām vairs netiks pieteikta izmantojamā Šķēdes militārā aviācijas poligona jūras telpa.  Šāds elastīgs gaisa telpas un jūras izmantošanas mehānisms nodrošina to, ka militārais aviācijas poligons nerada pastāvīgus kuģošanas vai lidojumu ierobežojumus tā teritorijā un negatīvi neietekmē gaisa satiksmi vai kuģošanas norisi. Tiek panākts risinājums, ka tiek sabalansētas gan Nacionālo bruņoto spēku mācību vajadzības, gan civilo ostu un lidostu izmantotāju intereses. Satiksmes ministrija (VAS „Latvijas gaisa satiksme”, VAS „Latvijas Jūras administrācija”) saskaņošanas gaitā nav izteikusi konceptuālus iebildumus jaunas gaisa un jūras telpas izveidei Jūrmalciema militārās aviācijas poligona vajadzībām. Par plānotajām pretgaisa aizsardzības mācībām Jūrmalciema militārās aviācijas poligonā tiks savlaicīgi informētas ar to saistītās pašvaldības.  Saskaņā ar likuma „Par aviāciju” 113.1 pantu, mācību aktīvās fāzes laikā militārā aviācijas poligona norobežotā gaisa telpa, jūra un sauszeme mācību vajadzībām tiek izmantota (militārās mācības notiek) Aizsardzības ministra noteiktajā kārtībā (saskaņā ar Nacionālo bruņoto spēku izstrādāto un aptirināto konkrēto mācību metodiku).  Nacionālie bruņotie spēki mācību laikā izmantos tikai mācību vajadzībām nepieciešamo Jūrmalciema militārās aviācijas poligona zonu, kas ir noteikta ar šiem Ministru kabineta noteikumiem, un tiks izmantota ievērojot Eiropas Savienības tiesību aktos un nacionālajos normatīvajos aktos noteiktās prasības. Lai Nacionālie bruņotie spēki varētu izmantot mācību vajadzībām nepieciešamo gaisa telpu, tiks veiktas izmaiņas gaisa telpas struktūrā, ievērojot Ministru kabineta 2016.gada 12.janvāra noteikumos Nr.26 “Gaisa telpas pārvaldības kārtība, gaisa telpas struktūra un tās mainīšanas kārtība” noteikto kārtību. Tādējādi, lai izveidotu un izmantotu šo gaisa telpu, ir jāievēro kārtība, kas noteikta minētajos noteikumos, kuri ir izstrādāti, ievērojot Eiropas Savienības tiesību aktu - Komisijas 2011.gada 17.oktobra Īstenošanas Regulas (EK) Nr.1034/2011 par drošības uzraudzību gaisa satiksmes pārvaldībā un aeronavigācijas pakalpojumu sniegšanā un ar ko groza Regulu (ES) Nr.691/2010, un Komisijas Īstenošanas 2011.gada 17.oktobra Regula (ES) Nr.1035/2011, ar ko nosaka kopīgas prasības aeronavigācijas pakalpojumu sniegšanai un groza Regulas (EK) Nr.482/2008 un (ES) Nr. 691/2010 - prasības. Tāpat ir jānodrošina Ministru kabineta 2014. gada 19. augusta noteikumu Nr. 487 „Aeronavigācijas informācijas sagatavošanas un izplatīšanas kārtība” prasības.  Ja projektā pieteiktā potenciāli bīstamā objekta būvēšanā, ierīkošanā un izvietošanā nepieciešami speciāli nosacījumi, lai nodrošinātu lidojumu drošību (novērstu iespējamos draudus gaisa kuģu lidojumiem), Aizsardzības ministrija (Nacionālie bruņotie spēki) veic aeronavigācijas pētījumu (ar lidojumu drošību saistītu aviācijas darbības apstākļu kompleksu izpēti – piemēram, pēta paredzamos lidmašīnu lidojuma maršrutus vai nosēšanās trajektorijas un citus lidojuma elementus konkrētajā zonā) un nosaka nepieciešamos pasākumus, lai tiktu ievēroti lidojumu drošības standarti. Aizsardzības ministrija izvērtē pieteiktā potenciāli bīstamā objekta dokumentus, aeronavigācijas pētījuma rezultātus un novērtē plānotā potenciāli bīstamā objekta ietekmi uz gaisa kuģu lidojumu drošību (iespējamos draudus gaisa kuģu lidojumiem), attiecīgi pieņemot lēmumu par atļaujas izsniegšanu vai atteikumu izsniegt atļauju.  Līdz ar to projekts paredz, ka, pamatojoties uz likuma „Par aviāciju” 113.2 un 113.3 pantu, Aizsardzības ministrijai ir tiesības izdot administratīvo aktu par militārās aviācijas poligonu darbības drošībai potenciāli bīstamu objektu būvēšanas atļaujas izsniegšanu. Tomēr ar projektā noteikto atļauju būvēt, ierīkot un izvietot gaisa kuģu lidojumu drošībai potenciāli bīstamus objektus nav saprotama būvatļauja, kas ir izsniedzama būvniecības procesā. Likuma „Par aviāciju” 113.2 pants nosaka, ka papildus citu normatīvo aktu prasību izpildei saņemama Aizsardzības ministrijas atļauja būvēt, ierīkot un izvietot militārā poligona darbības drošībai potenciāli bīstamus objektus.  Šī projekta ietvaros ar potenciāli bīstamu objektu saprot būves, antenas un citus potenciāli bīstamus objektus, kas var radīt draudus  militārā poligona un militārās aviācijas lidojumu drošībai.  Aizsardzības ministrijas atļauja netiek izsniegta (tiek atteikta) tikai tādā gadījumā, ja plānotais potenciāli bīstamais objekts rada draudus gaisa kuģu lidojumu drošībai un šie draudi nav novēršami, norādot atļaujā speciālus nosacījumus. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki, Valsts aizsardzības militāro objektu un iepirkumu centrs, valsts aģentūra „Civilās aviācijas aģentūra” un VAS „Latvijas gaisa satiksme”, VAS „Latvijas Jūras administrācija”, Vides aizsardzības un reģionālās attīstības ministrija, Dabas aizsardzības pārvalde, Valsts vides dienests, Zemkopības ministrija un Akciju sabiedrību “Latvijas valsts meži”.  Projekts tika izskatīts un konceptuāli atbalstīts Dabas parka “Pape” konsultatīvās padomes sēdes pirmajā sanāksmē 2017.gada 27.jūlijā (protokols Nr.1.12/1/2017-P). |
| 4. | Cita informācija | Saskaņā ar likumā „Par aviāciju” lietotajiem terminiem Latvijas Republikas militāro aviāciju veido Latvijas Republikā reģistrēto militāro gaisa kuģu, Latvijas Republikā reģistrēto Latvijas Nacionālo bruņoto spēku militārajām vajadzībām izmantoto civilo gaisa kuģu, militāro aviācijas poligonu un citu objektu kopums, kas paredzēts valsts aizsardzības funkciju veikšanai, savukārt militārās aviācijas poligons ir militārais objekts, kas ietver noteiktu zemes teritoriju vai zemes teritoriju un ūdens akvatoriju, kā arī gaisa telpu virs šīs teritorijas un ir izveidots, lai organizētu militārās mācības, veicot militārās aviācijas gaisa kuģu lidojumus vai šaušanas darbības ar mācību vai kaujas munīciju.  Likuma „Par aviāciju” 112.1 pants nosaka, ka Aizsardzības ministrija veic militārās aviācijas darbības valsts uzraudzību; pārrauga militārās aviācijas gaisa kuģu, lidlauku un citu militārās aviācijas objektu un iekārtu ekspluatāciju; sagatavo normatīvos aktus, kas regulē militārās aviācijas darbību.    Saskaņā ar likuma „Par aviāciju” 113.1pantu militāros lidlaukus izveido un izmanto saskaņā ar aizsardzības ministra iekšējos normatīvajos aktos noteikto kārtību. Aizsardzības ministrija uzrauga militāro lidlauku ekspluatāciju. Savukārt militārās aviācijas poligonu izmanto saskaņā ar aizsardzības ministra iekšējos normatīvajos aktos noteikto kārtību.  Līdz ar to militāro aviācijas poligonu drošu izmantošanu (t.sk. to darbības drošībai potenciāli bīstamu objektu būvniecību, ierīkošanu, izvietošanu un apzīmēšanu) saskaņā ar likuma „Par aviāciju” 112.1 pantu uzrauga atbildīgās Aizsardzības ministrijas un Nacionālo bruņoto spēku struktūrvienības.  Projekts nav saistīs ar Aizsargjoslu likuma normatīvo regulējumu.  Jūrmalciema militārās aviācijas poligona sauszemes teritorija tiks izmantota uz sadarbības procedūras (sadarbības līguma) ar Akciju sabiedrību “Latvijas valsts meži” pamata (daļa Akciju sabiedrību “Latvijas valsts meži” īpašuma izmantošana – Valsts mežs piejūras, Nīcas pag., Nīcas nov., z.v. apz. **64780190156**, īpašnieks: Akciju sabiedrība “Latvijas valsts meži” (Zemkopības ministrija)). Izmantojamās sauszemes teritorijas daļa detalizēti ir norādīta projekta pielikumā (2.1 pielikums Ministru kabineta 2015.gada 29. septembra noteikumiem Nr. 542) 3 līdz 4 punktam (koordinātēm).  Projektā paredzētie uzdevumi tiks īstenoti Nacionālo bruņoto spēku ikgadējā budžeta ietvaros (apakšprogrammu 22.10.00. „Starptautisko operāciju un Nacionālo bruņoto spēku personālsastāva centralizētais atalgojums” un 22.12.00. „Nacionālo bruņoto spēku uzturēšana” ietvaros). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācija par projekta skarto zemes īpašnieku skaitu atsevišķi netiek apkopota un uzkrāta. Paredzētais normatīvais regulējums attieksies tikai uz nākotnes būvniecības projektiem un nav attiecināms uz esošajām būvēm vai apstiprinātajiem būvprojektiem.  Indivīds, kura tiesības ir aizskartas ar speciālo nosacījumu noteikšanu, var sūdzēties tiesā.  Aizsardzības ministrijas izdotā atļauja būs administratīvs akts, kuru privātpersonai ir tiesības apstrīdēt un pārsūdzēt Administratīvā procesa likuma noteiktajā kārtībā. |
| 2. | Tiesiskā regulējuma ietekme uz tautsaimniecību un administratīvo slogu | Mācību loģistikā tiks izmantota Liepājas osta un lidosta.  Ārvalstu mācību dalībnieki izmantos Liepājas (un iespējams Rucavas un Nīcas novadu) tūrisma un ēdināšanas infrastruktūru.  Iespējams nākotnē Aizsardzības ministrijas līdzekļi tiks izmantoti servitūtu ceļu uzturēšanai (lai nacionālo bruņoto spēku tehnika varētu piebraukt šaušanas pozīcijai). |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Aizsardzības ministrija informēs tās pašvaldības (t.sk. elektroniski nodrošinot informāciju vektordatu formā), uz kuru administratīvajām teritorijām attiecas šajos noteikumos ietvertie speciālie nosacījumi. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav attiecināms |
| 2. | Atbildīgā institūcija | Nav attiecināms |
| 3. | Cita informācija | Vienlaicīgi virzāmi, izskatāmi un spēkā stājas grozījums Ministru kabineta 2011.gada 20.septembra noteikumos Nr. 706 „Dabas parka “Pape” individuālie aizsardzības un izmantošanas noteikumi” |

|  |  |
| --- | --- |
| V. Tiesību akta projekta atbilstība Latvijas Republikas starptautiskajām saistībām | Nav attiecināms |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pieejams sabiedrībai Aizsardzības ministrijas mājaslapas sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Atzinumus par projektu sniedza - Latvijas Pašvaldību savienība, Nīcas novada dome, Rucavas novada dome, Liepājas speciālās ekonomiskās zonas pārvalde, Latvijas Dabas fonds un Latvijas Ornitoloģijas biedrība. |
| 3. | Sabiedrības līdzdalības rezultāti | Atzinumu sniegušas organizācijas un biedrības ir uzaicinātas piedalīties projekta starpinstitūciju saskaņošanas sanāksmē. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Līdz ar valsts militārās aviācijas poligonu normatīvā regulējuma pilnveidošanu tiks panākta Nacionālo bruņoto spēku spēju efektivizēšana, lai tie varētu veikt tiem likumā noteiktos uzdevumus, un paaugstināta valsts un sabiedrības drošība. |
| 3. | Cita informācija | Nav |

Anotācijas III sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

23.08.2017

2721

Edgars Svarenieks

Aizsardzības ministrijas Krīzes vadības departamenta direktora vietnieks –

Civilmilitārās sadarbības nodaļas vadītājs

tālr.: 67335029, fakss: 67335037,

e-pasta adrese: edgars.svarenieks@mod.gov.lv